钦定古今图书集成/明伦汇编/闺媛典/第076卷 > 王氏女
## 钦定古今图书集成/明伦汇编/闺媛典/第076卷 > 王氏女

按《真定县志》：“王氏女，徐抚参幕衍范女也。范原籍河
南，其人奸纵贪婪，曾以女许同里张氏子。值中州寇
变，张子携重橐赴恒，依其家。匝岁，范尽侵其资，逐张
子于外，寒盟中绝。女甫龆年，愤懑弗平，不甘从父蔑
理，潜遣婢遗金张子，令白于官，冀复合。张子惧范毒
威，竟逋不报，女以绢自缢，后因叛贼劫弑，首坐诛，范”
暴其尸。